ปวดหัวด้านหลังและด้านข้างซ้ายมาเป็นอาทิตย์แล้วค่ะ อาการจะปวดตุบๆแบบเป็นๆหายๆบางวันปวดจี๊ดขึ้นหัว บางวันปวดจนนอนไม่หลับ บางทีก็ปวดตรงกลางหัว แต่จะปวดอยู่แค่ด้านซ้ายด้านเดียว ไม่มีไข้ ไม่อาเจียน ไม่ทราบว่าเป็นอะไรคะ?
สวัสดีค่ะอาการปวดหัวหรือปวดบริเวณศีรษะศีรษะเกิดได้จากสาเหตุหลัก ๆ 2 อย่าง ได้แก่ อาการปวดที่ไม่ได้เกิดจากสาเหตุหรือโรคอื่นหรือการปวดศีรษะแบบปฐมภูมิ เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไปอีกอย่างคือ อาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นในกรณีนี้บอกยากว่าเกิดจากสาเหตุใดกันแน่ ซึ่งการรักษาชึ้นกับสาเหตุค่ะ หากนอนพักรับประทานยาเบื้องต้นแล้วอาการไม่ดีขึ้น ควรปรึกษาแพทย์ เพื่อรับการวินิจฉัยและการรักษาที่ถูกต้องเหมาะสมต่อไป